PLAN ECONÓMICO-FINANCEIRO DA DEPUTACIÓN DE PONTEVEDRA PARA CUMPRIMENTO DA REGRA DE GASTO, CON MOTIVO DA LIQUIDACIÓN DO ORZAMENTO CONSOLIDADO DE 2018
ADMINISTRACIÓN LOCAL — Provincial — Deputación Provincial (Presupostos e cadros de persoal, 18/03/2019)

O Pleno da Deputación Provincial de Pontevedra na sesión extraordinaria que tivo lugar o día 4 de marzo de 2019, aprobou un plan económico-financeiro elaborado polo Deputado Delegado de Economía, Facenda e Réxime Interior con data 20 de febreiro de 2019 para o cumprimento da regra de gasto, con motivo da liquidación do orzamento consolidado de 2018. Este plan económico-financeiro aprobado polo pleno da Deputación de Pontevedra para o cumprimento da regra de gasto, con motivo da liquidación do orzamento consolidado de 2018, e o seguinte: 1. Introdución 2. Contido e tramitación 3. Situación actual 4. Causas do incumprimento da Regra do Gasto e previsión tendencial.5. Medidas a adoptar para corrixir a situación 6. Conclusión O artigo 12 de Lei Orgánica de estabilidade orzamentaria e sustentabilidade financeira (LOEPSF) establece a obriga, para todas as administracións públicas, ó cumprimento da “regra de gasto”. De acordo coa mesma, o “gasto computable” das Administracións Públicas non poderá medrar por enriba da Taxa de crecemento de referencia do Produto Interior Bruto de medio prazo da economía española, establecida polo Consello de Ministros de 7 de xullo de 2017, no 2,4% para o exercicio 2018, en relación coa liquidación do exercicio anterior. No artigo 12.2 da LOEPSF recolle que se entenderá por gasto computable, ós efectos das Corporacións Locais, os empregos non financeiros definidos no SEC, sen os xuros da débeda e a parte de gasto procedente de fondos finalistas procedentes da Unión Europea e de outras Administracións Públicas mais os axustes na P. I. E. Tamén determina no apartado 3º que se sé aproban cambios normativos que supoñan aumentos permanentes ou diminucións na recadación, o nivel de gasto computable resultante da aplicación da regra de gasto, poderá aumentar ou deberá minorarse, respectivamente, na cantidade equivalente. De conformidade co disposto no artigo 21 da LOEPSF, en caso de incumprimento do obxectivo de estabilidade orzamentaria, do obxectivo da débeda pública ou da regra de gasto, a administración incumpridora formulará un plan económico-financeiro que permita no ano en curso e no seguinte acadar os obxectivos e o da regra de gasto, co contido e alcance previstos neste artigo. En aplicación do disposto no artigo 16 do Real Decreto 1463/2007, por parte da Intervención e con ocasión da liquidación do Orzamento do exercicio 2018, púxose de manifesto o incumprimento da “regra do gasto” establecida para o citado exercicio. Á vista deste informe, e da Resolución Presidencial de 13 de febreiro, número 2019002715, pola que se aproba a “liquidación consolidada” desta Deputación Provincial, correspóndelle ó Deputado Delegado de Económica, Facenda e Réxime Interior a elaboración do perceptivo “Plan económico-financeiro”, requirindo a esta Intervención a súa redacción. De acordo co artigo 21 da LOEPSF, o Plan Económico-Financeiro conterá, como mínimo, a seguinte información: a) As causas do incumprimento da regra do gasto. b) As previsións tendenciais de ingresos e gastos, baixo o suposto de que non se produzan cambios nas políticas fiscais e de gasto. c) A descrición, cuantificación e o calendario de aplicación das medidas incluídas no plan, sinalando as aplicacións orzamentarios ou rexistros extra orzamentarios onde se contabilizasen. d) As previsións das variables económicas e orzamentarias de cales parte o plan, así como os supostos sobre os que se basean estas previsións, de acordo co previsto no informe ó cal se fai referencia no apartado 5 do artigo 15. e) Unha análise de sensibilidade considerando escenarios económicos alternativos. En canto á tramitación e seguimento dos plans económico-financeiros, atópase regulada no artigo 23 da LOEPSF; así o Plan Económico-Financeiro será presentado, no prazo máximo dun mes desde que se constate o incumprimento, ante o Pleno da Corporación, quen deberá aprobalo no prazo máximo de dous meses desde a presentación e a súa posta en marcha non poderá exceder de tres meses desde a constatación do incumprimento. Remitirase a Consellería de Facenda para a súa aprobación e seguimento e para o seu coñecemento á Comisión Nacional da Administración Local, e daráselle a mesma publicidade que a establecida pola leis para os orzamentos da entidade. Finalmente, o MINHAP dará publicidade ós plans económicos-financeiros, e á adopción efectiva das medidas aprobadas cun seguimento do impacto efectivamente observado das mesmas.3.1 A liquidación do orzamento provincial consolidado de 2018 reflicte as seguintes magnitudes: 3.2 En canto ó análise da ESTABILIDADE ORZAMENTARIA, o informe de avaliación de cumprimento do obxectivo de estabilidade orzamentaria, dá regra de gasto e sustentabilidade financeira que acompaña á liquidación reflexa os seguintes datos: Deste xeito CÚMPRESE o principio de estabilidade orzamentaria, de acordo coa definición contemplada no Sistema Europeo de Contas Nacionais e Rexionais.3.3. En relación ó principio de SUSTENTABILIDADE FINANCEIRA, de acordo co artigo 4 da LOEPSF, utilízanse como indicadores do cumprimento deste principio: Un “Aforro Neto” positivo indica que os ingresos correntes foron suficientes para facer fronte ós gastos correntes e ás amortizacións de capital dos préstamos e anticipos concertados. Ademais, a sustentabilidade financeira debe medirse tamén en relación coa débeda comercial, entendendo que a débeda comercial é sostible dende o punto de vista financeiro, cando o período medio de pago a provedores non supere o prazo máximo previsto na normativa de morosidade. O período medio de pago debe calcularse de acordo coa metodoloxía común que se concreta no Real Decreto 635/2014, de 25 de xullo, os efectos exclusivos da Lei Orgánica 2/2012, de 27 de abril, de Estabilidade Orzamentaria e Sustentabilidade financeira, dita medición pode tomar valores negativos se a Deputación e os seus entes pagan antes de que pasen 30 días naturais, dende a data de presentación das facturas e certificacións de obra no correspondente rexistro de entrada, resultando os datos seguintes: De acordo con todo o anterior, CUMPRE co principio de Sustentabilidade financeira.3.4. Finalmente, no referente á análise da REGRA DE GASTO, o informe da Intervención pon de manifesto o seu incumprimento, de acordo cos seguintes cálculos: Diferenza entre o “Límite da Regra do Gasto” e o “Gasto computable liquidación 2018= –5.419.213,36 € O artigo 21 da Lei Orgánica 2/2012, de 27 de Abril, de Estabilidade Orzamentaria e Sustentabilidade Financeira (LOEPSF) establece que, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita durante o ano en curso e o seguinte o cumprimento dos obxectivos ou da regra de gasto, co contido e alcance previstos neste artigo. Analizado o estado de liquidación do orzamento pode concluírse que a situación económico financeira da Deputación Provincial de Pontevedra, (tanto individualmente cada entidade como a nivel consolidado), ten unha situación saneada, tal como demostra a liquidación do exercicio 2018: A orixe do incumprimento da “Regra de gasto” na Deputación Provincial de Pontevedra é facilmente detectable, respondendo ós seguintes motivos: Partindo de que o incumprimento da Regra de Gastos, tal como se expuxo no punto anterior, ten a súa orixe na baixa execución dos exercicios anteriores, implicando ademais, que as obrigas recoñecidas financiadas con remanente líquido de tesourería para gastos xerais, por incorporación de remanentes de crédito ó orzamento de 2018, acadara importes máis elevados no gasto non financeiro, e por tanto un teito de gasto maior neste exercicio. En consecuencia non hai que establecer medidas adicionais para asegurar o cumprimento da Lei de estabilidade nos exercicios futuros. O manual de aplicación (PEFEL2), sobre o modelo de plan económico-financeiro desenrolado en aplicación do art.21 da LOEPSF para a elaboración e remisión dos plans, parte do escenario de incumprimento, é dicir, o gasto computable para 2019 será o gasto non financeiro de 2018 (aínda que sexa incumprido), incrementado na taxa de referencia de crecemento do Produto Interior Bruto de medio prazo, do 2,7%, e para 2020 do 2,8%. De acordo con estes criterios temos as seguintes previsións tendenciais: Estas previsións calculáronse partindo dos datos do orzamento inicial do exercicio 2019 e das obrigas e dereitos recoñecidos en 2018, considerando que, os dereitos a recoñecer por ingresos non financeiros en 2019 increméntanse nun 2% e en 2020 nun 2,2%. Respecto das obrigas a recoñecer en 2019, estímanse que se incrementarán nun 2,4% respecto de 2018, e en 2020 nun 2,7% respecto de 2019. Sobre estes porcentaxes, debe terse en conta que as obrigas a recoñecer nos capítulos 4º e 7º, para a entidade Deputación Provincial de Pontevedra, estas, dependen en gran medida do grado de execución que acaden os Concellos nas distintas obras e servizos que a Deputación lles financia a través dos diferentes Plans de obras e convenios, que anualmente se aproban con cargo ós orzamentos provinciais. Unha vez analizada a situación da Corporación a 31/12/2018, cabe reproducir a resposta da Intervención Xeral da Administración Estatal (IGAE) a unha consulta formulada polo Colexio de Secretarios Interventores e Tesoureiros de Administración Local (COSITAL), en data 17/05/2013, ante o Director do Observatorio de Estabilidade Orzamentaria: “PREGUNTA: De acordo coa descrición que se fai na guía de axuste, pode suscitarse o feito de que unha entidade que obteña ingresos pola venda de terreos en 2012 por importe elevado, e que non executou todos os créditos, cuxos remanentes deben incorporarse obrigatoriamente a 2013 pola normativa de facendas locais, vexa axustados os seus empregos financeiros de maneira que o seu orzamento de 2013 non poida absorber nin sequera os gastos comprometidos derivados de contratos en vigor nin os gastos de persoal sen incumprir a regra de gasto. Cal sería o contido do Plan Económico- Financeiro a aprobar, que medidas debería conter”. RESPOSTA IGAE: Achégolle a resposta da Secretaria Xeral de Coordinación Autonómica e Local: [.] O remanente de tesourería configúrase como un ingreso financeiro cuxa utilización esixe a tramitación dun expediente de modificación orzamentaria para destinalo ao financiamento do fin imposto por unha norma con rango de lei de forma que, si financia gastos de carácter non financeiro, dará lugar necesariamente a un incumprimento do principio de estabilidade orzamentaria e, posiblemente, o límite fixado pola regra de gasto. [.] O remanente de tesourería, aínda cando se configura contablemente como un activo financeiro, a súa natureza identificaríase co aforro que xera unha entidade local nun exercicio como consecuencia do desfase entre a execución duns ingresos orzamentarios e as obrigacións recoñecidas ás que están afectados de forma tal que, ese aforro terá que ser utilizado como fonte de financiamento das obrigacións de exercicios posteriores a aquel no que se obtivo. En consecuencia, non cabe admitir que a utilización do remanente de tesourería afectado por unha entidade local sexa determinante dunha situación de déficit estrutural, é máis, tería que identificarse cunha situación de superávit orzamentario no momento da liquidación do orzamento. Sentada a natureza do remanente de tesourería afectado cabe entender que os seus efectos sobre a situación económico financeira dunha entidade local en nada coinciden cos derivados doutros recursos financeiros que esixen un reembolso das cantidades recibidas e por iso, parece lóxico que o tipo de medidas a implementar no plan económico financeiro deban acomodarse á situación descrita. A primeira consideración sobre as medidas a aprobar parte da imposibilidade de admitirse, como medida do plan para corrixir o incumprimento do obxectivo de estabilidade orzamentaria, á non utilización do remanente de tesourería de carácter afectado pola xa citada obrigación legal da súa utilización. Sobre a base do exposto, cabe afirmar que a recuperación dos obxectivos de estabilidade orzamentaria e, no seu caso, da regra de gasto, incumpridos pola utilización do remanente de tesourería afectado´, lograríase coa simple aprobación do orzamento do exercicio seguinte en situación de equilibrio orzamentario e dentro do límite de variación do gasto computable, sen necesidade de medida estrutural algunha dada a natureza do remanente de tesourería afectado no ámbito da Administración Local. Nese contexto, a entidade local deberá elaborar e aprobar un plan económico financeiro que se poderá limitar a expoñer a orixe do desequilibrio en termos de contabilidade nacional e a recoller aquela medida.” Neste sentido, cabe sinalar que a recuperación do incumprimento da Regra de Gasto do exercicio 2018, incumprida polo emprego do remanente de tesourería alcanzouse coa aprobación do Presuposto Provincial para o exercicio 2019 (aprobado definitivamente polo Pleno da Corporación na sesión de data 28 de decembro de 2018), en situación de equilibrio orzamentario e dentro do límite de variación do gasto computable. Da análise da situación económica desta Deputación Provincial e dos seus entes dependentes, derivada da liquidación do orzamento de 2018 e en base ós informes de intervención con motivo da aprobación da liquidación e da avaliación do cumprimento do obxectivo de estabilidade orzamentaria, regra de gasto e sustentabilidade financeira, pódese afirmar que as magnitudes orzamentarias son claramente positivas. Así, disponse de: En canto ó incumprimento da Regra do Gasto, que motiva a elaboración e aprobación do presente Plan Económico-financeiro, e tal como se detallou anteriormente é, fundamentalmente, consecuencia das obrigas recoñecidas derivadas dos expedientes de modificación de crédito financiados con remanente líquido de tesourería. É por todo iso que, este plan económico-financeiro presenta como única medida de corrección a aplicar nos exercicios 2019 e 2020, a aprobación dos orzamentos provinciais para ditos exercicios cumprindo cos principios de estabilidade orzamentaria e regra de gasto, o cal xa tería lugar, tal e como se expresou anteriormente. O que se fai público para xeral coñecemento e efectos. Pontevedra, 8 de marzo de 2019.—O deputado delegado área Economía, Facenda e Réxime Interior (Delegación efectuada por R. P. nº 2016007829 de data 25-04-2016), Carlos López Font.—O Secretario, Carlos Cuadrado Romay.